b'\n_START_ARTICLE_\nManga\n_START_SECTION_\nSejarah\n_START_PARAGRAPH_\nManga, jika diterjemah secra harfiah, bererti "gambar rambang". Perkataan ini julung kali dipakai secara umum pada akhir abad ke-18 apabila keluarnya karya-karya seperti "Mankaku zuihitsu" oleh Suzuki Kankei (1771) dan Santo Kyoden buku bergambar "Shiji no yukikai" oleh Santo Kyoden (1798), dan juga pada awal abad ke-19 dengan karya-karya seperti "Manga hyakujo" oleh Aikawa Minwa (1814) dan Hokusai manga masyhur yang mengandungi beraneka lukisan daripada buku sketsa artis ukiyo-e terkenal bernama Hokusai. Namun begitu, giga (harrafiahnya "gambar lucu"), terutamanya Ch\xc5\x8dj\xc5\xab Jinbutsu Giga (\xe9\xb3\xa5\xe7\x8d\xa3\xe4\xba\xba\xe7\x89\xa9\xe6\x88\xaf\xe7\x94\xbb,, harafiahnya "gambar lucu haiwan dan manusia"), yang dilukis pada abad ke-12 oleh pelbagai pelukis, banyak mengandungi sifat-sifat manga seperti penekanan pada cerita dan garis-garis yang ringkas dan penuh kesenian._NEWLINE_Manga moden berkembang daripada campuran buku bercetak blok kayu dan gambar dengan gerakan seni yang asing. Apabila Amerika Syarikat mula berdagang dengan Jepun, Jepun sedang memasuki satu zaman pemodenan pesat yang diiringi globalisasi. Maka, rakyat negara Jepun mengimport artis asing untuk mengajar murid-murid Jepun benda-benda seperti garis, rupa dan warna iaitu elemen-elemen yang tidak pernah ditrkan dalam ukiyo-e kerana idea di sebalik gambar biasanya dianggap lebih penting. Manga pada zaman itu dikenali sebagai Ponchi-e (Punch-picture) dan, seperti majalah British Punch yang selaras dengannya, kebanyakannya menggambarkan jenaka dan sindiran politik dalam format pendek, bergambar satu atau empat._NEWLINE_Ketika lewat zaman Meiji hingga sebelum Perang Dunia Kedua, antara mangaka terkenal termasuklah Rakuten Kitazawa dan Ippei Okamoto. Rakuten Kitazawa pernah berlatih di bawah ajaran Frank A. Nankivell, seorang artis Australia, dan bekerjasama dengan Jiji Shimpo setelah diperkenalkan kepadanya oleh Yukichi Fukuzawa. Selepas itu, Rakuten menerbit karya-karya masyhur seperti Tagosaku to Mokub\xc4\x93 no T\xc5\x8dky\xc5\x8d-Kenbutsu (\xe7\x94\xb0\xe5\x90\xbe\xe4\xbd\x9c\xe3\x81\xa8\xe6\x9d\xa2\xe5\x85\xb5\xe8\xa1\x9b\xe3\x81\xae\xe6\x9d\xb1\xe4\xba\xac\xe8\xa6\x8b\xe7\x89\xa9,, "Tagosaku dan Mokube Melawat Sekitar Tokyo") (1902) dan Haikara Kidor\xc5\x8d no Sippai (\xe7\x81\xb0\xe6\xae\xbb\xe6\x9c\xa8\xe6\x88\xb8\xe9\x83\x8e\xe3\x81\xae\xe5\xa4\xb1\xe6\x95\x97,, "Kegagalan Kidoro Haikara") (1902). Ippei Okamoto ialah pengasas Nippon Mangakai, persatuan kartunis paling sulung di Jepun. Karya manga manbunnya, seperti Hito no Issh\xc5\x8d (\xe4\xba\xba\xe3\x81\xae\xe4\xb8\x80\xe7\x94\x9f,, "Hidup satu orang") (1921), menjadi pengaruh utama terhadap mangaka zaman sekarang dan menjadi prototaip bagi manga fiksyen pada zaman seterusnya.\n_START_SECTION_\nFormat manga\n_START_PARAGRAPH_\nManga dibaca bermula dari kanan ke kiri._NEWLINE_Kini ada manga versi Korea yang dipanggil Manhwa. Ia dibaca dari kiri ke kanan.\n_START_SECTION_\nDi Amerika Utara\n_START_PARAGRAPH_\nManga terbukti menjadi industri yang pesat membangun di Amerika, mencapai nilai pasaran sejumlah $180 juta pada 2005. Tambahan pula, sebagai bukti kukuh pengaruhnya, sekurang-kurangnya 40 akhbar bersindiket telah menambah manga pada sudut komik mereka. Manga juga menimbulkan minat kaum wanita untuk membaca komik. Di Amerika Syarikat, di mana pembacaan komik didominasi lelaki, perempuan merangkumi 60% daripada bilangan pembaca manga._NEWLINE_Manga juga telah mempengaruhi gaya pelukisan komik yang ditampilkan oleh muka-muka baru dalam arena penghasilan karya komik di Amerika.\n_START_SECTION_\nDi Malaysia\n_START_PARAGRAPH_\nManga telah wujud di Malaysia sejak zaman Doraemon. Sekarang, terdapat beberapa penerbit yang dipertanggungjawabkan untuk menerbit komik yang diterjemah ke Bahasa Melayu atau Cina, seperti Tora Aman dan Comics House. Manga juga diterbit dalam majalah seperti Kreko dan Arena._NEWLINE_Manga dalam bahasa Inggeris juga didapati tetapi terhad kepada kedai-kedai buku tertentu sahaja Contohnya manga Case Closed/Detektif Conan._NEWLINE_Dewasa ini, kehadiran manga didapati mempengaruhi karya-karya komik tempatan seperti yang terdapat dalam majalah Gempak, Starz dan Kreko.'